**Tájékoztató**

**Tisztelt Ügyfelünk!**

Kérjük, hogy a [www.posta.hu/vam](http://www.posta.hu/vam) oldalon található „Magánszemély vámkezelési nyilatkozatot” az alábbiakban felsorolt, Ön részére érkező küldeménynek megfelelő, rendelkezésre álló okmányokkal, dokumentumokkal együtt szíveskedjen **elküldeni** a [postaimport@posta.hu](mailto:postaimport@posta.hu) e-mail címre, vagy a **+36/1/297-11-74** faxszámra.

**Kérjük jelezze, hogy ha az áru cég részére érkezett (nem magánszemély részére kéri a küldemény vámkezelését)!** Abban az esetben, ha kereskedelmi forgalomban rendelte a küldeményt, akkor a posta.hu tematikus honlapján tájékozódhat a vámkezelés menetéről és töltheti le a kereskedelmi vámkezeléshez szükséges megbízást, melyet kérjük a [postavamugynokseg@posta.hu](mailto:postavamugynokseg@posta.hu) e-mail címre továbbítson!

1. **Rendelt küldemény esetén csatolandó okmányok:**

* számla, **és/vagy**
* paypal igazolás **és/vagy**
* rendelés-visszaigazolás (pl.: ebay) **és/vagy**
* banki igazolás átutalásról

1. **Ajándék küldemény (magánszemélytől-magánszemélynek térítésmentesen) esetén:**

* A nyilatkozathoz formanyomtatvány nincs rendszeresítve, ezt az alábbi adatokkal szükséges elkészíteni: /Feladó és címzett adatai (név és Cím); küldemény postai azonosítószáma, küldemény pontos tartalma, értéke, mennyisége, ajándék/

1. **Magyarországon tartózkodó (nappali tagozatos tanuló) diákok saját személyes használatú tárgyai esetén:**

* iskolalátogatási igazolás és
* útlevél fénymásolata

(Számítógép és tartozékai esetén áfa-t kell fizetni! Élelmiszerek esetén nem alkalmazható a vámmentességi jogcím)

1. **Hazatelepülők/szokásos lakhelyüket** **Közösségbe áthelyező természetes személyek esetén:**

* 12 hónapot meghaladó EU-n kívüli szokásos, folyamatos lakóhelyet igazoló dokumentum és pl: munkaszerződés, munkáltatói igazolás, mely tartalmazza a munkaviszony megszűnésének időpontját
* a vagyontárgy (élelmiszerre nem vonatkozik) 6 hónapot meghaladóan történő használatát igazoló dokumentum (pl: számla) és
* lakcímkártya, vagy bejelentkezés igazolás

1. **Utasok személyi poggyásza:**

* útlevél fénymásolata és
* repülőjegy, beszállókártya másolata

1. **Magyarországra visszaküldött belföldi tértiáru**

* kiviteli vámokmány (KKO, vagy CN23 vámáru-nyilatkozat) vagy
* szállítmányozó által kiállított igazolás

1. **Garanciális javítás**

* kiviteli vámokmány (KKO, vagy CN23 vámáru-nyilatkozat)
* lehetőség szerint a külföldi féllel folytatott levelezés

**Rendelt termék árutovábbítása (vámkezelési nyilatkozat B) pontjának választásakor) esetén mellékelendő dokumentumok:**

* számla, **és/vagy**
* paypal igazolás **és/vagy**
* rendelés-visszaigazolás (pl.: ebay) **és/vagy**
* banki igazolás átutalásról

**Kérjük jelezze, ha az áru/áruk kettős felhasználású terméknek minősülnek (azaz polgári és katonai célokra egyaránt használható termék), vagy ha a behozatal egyéb korlátozás alá esik.**

Amennyiben a vámtartalmú postai küldemények vámkezeléséhez bővebb információra van szüksége, akkor kérjük, keresse fel a Magyar Posta honlapját (<http://www.posta.hu/vam>), vagy írjon elektronikus levelet az [ugyfelszolgalat@posta.hu](mailto:ugyfelszolgalat@posta.hu) címre.

Információk találhatók még a Nemzeti Adó- és Vámhivatal [www.nav.gov.hu](http://www.nav.gov.hu) honlapján.

A Magyar Posta központi ügyfélszolgálata hétfőtől csütörtökig 08:00-16:00-ig, pénteken 08:00-12:00-ig a 06-1-421-7235 telefonszámon fogadja hívásait.

Tájékoztatjuk, hogy az import vámteher kiszabásának alapját jelentő vámérték számításának módját a 2913/1992 EGK Közösségi Vámkódexről szóló rendelet határozza meg. Ez azt jelenti, hogy az áru ténylegesen kifizetett/kifizetendő értékéhez a teljesség igénye nélkül a következő költségek is hozzáadódnak a vámérték összegéhez (postaforgalomban érkező magánszemélynek szóló küldemények esetében): pl.: jutalékok, ügynöki jutalékok, jogdíjak, licenszdíjak, rakodási-, anyagmozgatási költségek stb.